text: Røveriforsøg mod spillehal
  09 maj 2014 kl. 04.06
  En maskeret mand bevæbnet med 30 cm lang køkkenkniv forsøgte kort efter klokken 01 natten til fredag at røve en spillehal i Sønderborg.
  Røveriforsøget skete da den kvindelige medarbejder var ved at låse spillehallen i Jernbanegade af.
  Pludselig dukkede den maskerede mand op og forlangte kontanter.
  Men ifølge vagtchef Ole Aamann fra Syd og Sønderjyllands Politi svarede den kvindelige medarbejder igen.
  -Hun havde ikke nogen kontanter. I stedet sparker hun ud efter knivrøveren, der tager flugten.
  Røveren beskrives som mellem 20 og 25 år, han var iført en blå vinterjakke, elefanthue og var spinkel.
  Kontakt politiet på 114 hvis du har oplysninger i sagen.
  